תמיר גלזר

תמיר גלזר (נולד ב-30 במאי 2000 בישראל) הוא כדורגלן ישראלי המשחק בעמדת הקשר האחורי בקבוצת הפועל חדרה מליגת העל, בהשאלה ממכבי תל אביב.

קריירת מועדונים 
גלזר נולד בתל אביב-יפו, לו אח-תאום כדורגלן עמית גלזר, ואח גדול כדורגלן גם כן, דן גלזר. הם בני דודיו של הכדורגלן ושוער נבחרות ישראל, דניאל פרץ.

גלזר גדל במחלקת הנוער של מכבי תל אביב.

לקראת עונת 2019/2020 הושאל למשך עונה לבית"ר תל אביב בת ים מהליגה הלאומית. בסך הכל ערך 30 הופעות ליגה במדי הקבוצה.

ב-1 באוגוסט 2020 הושאל למשך עונה להפועל חדרה מליגת העל. ב-9 בנובמבר ערך את הופעת הבכורה שלו בליגה, בהפסד 0–1 להפועל תל אביב במסגרת המחזור השישי לעונת 2020/2021. בסך הכל ערך 27 הופעות ליגה בעונה זו.

ב-12 ביולי 2021 הושאל לעונה נוספת להפועל חדרה.

ב-9 באפריל 2022 פגע גלזר בצורה חמורה בחנן ממן, כדורגלן הפועל חיפה, שנזקק בעקבות כך לניתוח בבטנו.
גלזר התנצל בפני ממן על התקרית לאחר מכן.

ב-11 באוגוסט 2022 הושאל להפועל חיפה מליגת העל, לעונה אחת.

ב-23 ביוני 2023 חזר להפועל חדרה מליגת העל, כשהושאל אליה למשך עונה.

נבחרת ישראל 
גלזר ואחיו-התאום עמית גלזר, שניהם שיחקו באותה עת בנבחרת הצעירה של ישראל עד גיל 21.

קישורים חיצוניים

הערות שוליים 

כדורגלנים ישראלים
קשרי כדורגל ישראלים
כדורגלני מכבי תל אביב
כדורגלני בית"ר תל אביב בת ים
כדורגלני הפועל חדרה
כדורגלני הפועל חיפה
תל אביב-יפו: כדורגלנים
ישראלים שנולדו ב-2000